**Lielvārdes novada**

**attīstības programmas 2019. – 2025. gadam**

**Sabiedrības iebildumi un priekšlikumi sabiedriskās apspriešanas laikā**

**01.04.2019. – 30.04.2019.**

|  |  |  |
| --- | --- | --- |
| **Priekšlikums** | **Atzīme par iekļaušanu attīstības programmā** | **Iekļautā informācija vai norāde uz attīstības programmas sadaļu** |
| Salaboti ceļi | Nav iekļauts | Komentārs netiek ņemts vērā, jo priekšlikumā nav norādīts ielas un ceļa posms |
| Pievērst uzmanību labiekārtojumam un piekļuvei Daugavas krastam, veicināt ūdens tūrismu pa ūdeni. Soliņi, vingrošanas stacijas, zvaigžņu  vērošanas zviļņi, skatu torņi, celiņš gar Daugavu visā Lielvārdes garumā. | Priekšlikums jau ir iekļauts rīcības plāna 2.4.1.1 pasākumā *Izveidotas un labiekārtotas publiskās teritorijas zonas atpūtai* | Komentāri un ieteikumi tiks ņemti vērā, realizējot rīcības virziena 2.4. Pietiekamas atpūtas iespējas, uzdevuma 2.4.1. Publiskās infrastruktūras labiekārtošana pasākumu 2.4.1.1 Izveidotas un labiekārtotas publiskās teritorijas zonas atpūtai. |
| Veicināt uzņēmumu attīstību, kas spēj piedāvāt atpūtas un sporta iespējas Lielvārdiešiem  Lielvārdē, nebraucot uz blakus pilsētām. | Nav iekļauts | Iedzīvotāju priekšlikums tiks ņemts vērā, izstrādājot Lielvārdes uzņēmējdarbības attīstības plānu 2019 - 2020 gadā |
| Sakārtot ietves un padarīt tās ĒRTAS bērnu ratiem, cilvēkiem ar invaliditāti. | Izmaiņas Lielvārdes novada attīstības programmas esošajos dokumentos nav veiktas | Komentāri un ieteikumi tiks ņemti vērā, realizējot rīcības virziena 2.1. *Novada sasniedzamība*, uzdevuma 2.1.1. *Pašvaldības ielu un ceļu infrastruktūras atjaunošana un rekonstrukcija*, pasākumu 2.1.1.7 *Satiksmes drošības organizācija un gājēju drošības uzlabojumi*. |
| Pilsētā radīt atpūtas zonas (soliņi, apstādījumi, šūpoles  utt.) un publisko tualeti pilsētas centrā un Rembates parkā pie rotaļu laukuma bērniem  24/7. | Izmaiņas Lielvārdes novada attīstības programmas esošajos dokumentos nav veiktas | Komentāri un ieteikumi tiks ņemti vērā, realizējot rīcības virziena 2.4. *Pietiekamas atpūtas iespējas*, uzdevuma 2.4.1. *Publiskās infrastruktūras labiekārtošana*, pasākumu 2.4.1.6 Rembates parka attīstība |
| Modernizēt Pumpura muzeju un padarīt muzeja apmeklējumu par notikumu, nevis obligātu/negribētu pasākumu skolas gaitās. | Izmaiņas Lielvārdes novada attīstības programmas esošajos dokumentos nav veiktas | Komentāri un ieteikumi tiks ņemti vērā, realizējot rīcības virziena 1.4. *Radoša kultūras un sporta dzīve*, uzdevuma 1.4.1. *Attīstīt kultūras iestāžu infrastruktūru un materiāltehnisko nodrošinājumu*, pasākumu 1.4.1.4 *A. Pumpura Lielvārdes muzeja telpu atjaunošana.*  Komentāri un ieteikumi tiks ņemti vērā, realizējot rīcības virziena 1.4. *Radoša kultūras un sporta dzīve*, uzdevuma 1.4.3. *Veidot jaunu kultūras un kultūras tūrisma piedāvājumu*, pasākumu 1.4.3.1 *Pilnveidot kultūras pakalpojumus un radošās iespējas jauniešiem un ģimenēm ar bērniem*.  ddddigitalizacija |
| Padarīt Lāčplēša dienas pasākumu plašāku, tam vajadzētu būt ļoti īpašam Lielvārdei un  plaši apmeklētam! (jaunsargu, skautu un gaidu nometnes, sadraudzības pasākumi,  zemessargu un gaisa spēku demonstrējumi! Dažas no iespējām milzu Lāčplēša mielasts  pie ugunskura, armijas pastāstu vakars (jautrā versija) pie ugunskura, Lāčplēšu un Kangaru  uzvedums, improvizēta kauja ... padarīt šo dienu par iespēju pievērst Lielvārdei,  patriotiskajai audzināšanai un militārajai izglītībai pastiprinātu iedzīvotāju uzmanību, caur  pozitīvismu un prieku ). | Izmaiņas Lielvārdes novada attīstības programmas esošajos dokumentos nav veiktas | Komentāri un ieteikumi tiks ņemti vērā, realizējot rīcības virziena 1.4. *Radoša kultūras un sporta dzīve*, uzdevuma 1.4.3. *Veidot jaunu kultūras un kultūras tūrisma piedāvājumu*, pasākumu 1.4.3.1 *Pilnveidot kultūras pakalpojumus un radošās iespējas jauniešiem un ģimenēm ar bērniem*. |
| Moto: Lielvārdei ir jābūt ambiciozai un pašpietiekamai pilsētai.  Pilsēta aktīvai ģimenei un foršām vecumdienām! | Izmaiņas Lielvārdes novada attīstības programmas esošajos dokumentos nav veiktas | Komentāri un ieteikumi tiks ņemti vērā, realizējot rīcības virziena 1.1. *Efektīva un komunikabla pārvalde* uzdevuma 1.1.2. *Nodrošināt kvalitatīvus pašvaldības pakalpojumu un dialogu ar sabiedrību*  pasākumu 1.1.2.6. *Mārketinga rīku un komunikācijas līdzekļu uzlabošana*  . |
| Ieguldīt vairāk tūrisma objektu attīstībā - atpūta pie ūdens | Izmaiņas Lielvārdes novada attīstības programmas esošajos dokumentos nav veiktas | Komentāri un ieteikumi tiks ņemti vērā, realizējot rīcības virziena 2.4. *Pietiekamas atpūtas iespējas*, uzdevuma 2.4.1. *Publiskās infrastruktūras labiekārtošana*, pasākumu 2.4.1.1 *Izveidotas un labiekārtotas publiskās teritorijas zonas atpūtai*. |
| Skatu tornis Lielvārdes parkā vai  skeitparks | Izmaiņas Lielvārdes novada attīstības programmas esošajos dokumentos nav veiktas | Jautājums par skatu torni tiks izskatīts Lielvārdes parka attīstības koncepcijas izstrādes ietvaros  Skeitparka izbūve šobrīd netiek plānota |
| Ielu vingrošanas laukums centrā - Lāčplēša laukumā. | Izmaiņas Lielvārdes novada attīstības programmas esošajos dokumentos nav veiktas | Komentāri un ieteikumi tiks ņemti vērā, realizējot rīcības virziena 1.4. *Radoša kultūras un sporta dzīve*, uzdevuma 1.4.7. *Sporta infrastruktūras un materiāltehniskās bāzes atjaunošana*, pasākumu 1.4.7.4. *Aktīvo atpūtas laukumu izveide novada teritorijā*. |
| **Laima Kruška, iedzīvotāja, elektroniskā priekšlikumu anketa** | | |
| Uzlabot ceļus Lielvārdes daļā, kas ir aiz sliedēm. Tikai Lauku iela ir piemērota pastaigām.  Rembates, Uzvaras, Miera ielas ir ļoti nepiemērota pastaigai ar bērniem. | Izmaiņas Lielvārdes novada attīstības programmas esošajos dokumentos nav veiktas | Komentāri un ieteikumi tiks ņemti vērā, realizējot rīcības virziena 2.1. *Novada sasniedzamība* uzdevuma 2.1.1. *Pašvaldības ielu un ceļu infrastruktūras atjaunošana un rekonstrukcija ietvaros.* |
| Jānobruģē Jumpravas pamatskolas pagalms | Nav iekļauts | Netiek ņemts vērā šajā dokumentā, aicinājums iesniegt pieprasījumu skolas uzturēšanas budžeta ietvaros |
| Jāveic darbi, lai nodrošinātu skolēnu drošību pie skolas dīķa (laipas vai nožogojums) | Nav iekļauts | Tiks izvērtēts pie 2020. gada Lielvārdes novada investīciju plāna |
| Apgaismojuma stabu nomaiņa pie skolas, bērnudārza teritorijā Jumpravā | Nav iekļauts | Netiek ņemts vērā šajā dokumentā, aicinājums iesniegt pieprasījumu skolas budžeta ietvaros |
| Ietve gājējiem no Ozolu ielas līdz Jumpravas robežai | Nav iekļauts | Tiks izvērtēts pie 2020. gada Lielvārdes novada investīciju plāna |
| Jāsakārto iebraucamais ceļš uz bērnudārzu (dzīvojamo māju pagalms). | Nav iekļauts | Tiks izvērtēts pie 2020. gada Lielvārdes novada investīciju plāna |
| Tiek plānots pabeigt bruģēšanas darbu Avotu pamatskolas apkārtnē, varbūt var paredzēt pie skolas uz laukumiņiem, kur asfalts vai bruģis sakrāsot kādas spēles, ko skolēni un bērni var brīvajā laikā izmantot, līdzīgi kā piemēram pie Salaspils 1.vidusskolas. | Izmaiņas Lielvārdes novada attīstības programmas esošajos dokumentos nav veiktas | Tiks izskatīts iekļaušanai pašvaldības 2019. gada budžetā |
| Uzņēmējdarbības attīstība ir jautājums pie kura ir nopietni jāpievēršas, jo Lielvārdei ir ļoti laba dislokācijas vieta, satiksme piemērota, ir liela daļa priekšnosacījumu, lai attīstītos. Vēlējos vaicāt vai ir apzinātas teritorijas, kur var nākt investors un būvēt kādu ražotni- šūšanas cehu, mēbeļu ražotni utt. vai plānots pašvaldības atbalsts- ceļa infrastruktūras nodrošināšanai, elektrolīniju pievadei u.c. | Nav iekļauts | Iedzīvotāju priekšlikums tiks ņemts vērā, izstrādājot Lielvārdes uzņēmējdarbības attīstības plānu 2019 - 2020 gadā.  Komentāri un ieteikumi tiks ņemti vērā, realizējot rīcības virziena 3.1. *Attīstīta uzņēmējdarbības infrastruktūra un vide*, uzdevuma 3.1.1. Attīstīt uzņēmējdarbības atbalsta infrastruktūru, pasākumu 3.1.1.1. *Pilnveidot uzņēmējdarbībai pieejamo teritoriju reģistru un kartogrāfisko materiālu (Investīciju karte)* |
| Novada vizuālais tēls- tūristu piesaistei diezin vai patiek tikai ar dažām baltām rakstu zīmēm pilsētas centrālajā pļavā, un plānotais 1 objekts centrā nebūs baigais tūristu magnēts. Iespējams vairāk jāpievēršas velotūrismam, mobilitātei, piemēram pagājušā gadā pašvaldību sarakstos, kas aktīvi piedalījušās Eiropas Mobilitātes nedēļā Lielvārdes novadu neatrodu. Bet ir jāveicina iedzīvotāju un velotūristu iespēja aplūkot skaistos Daugavas krastus, pilsdrupas u.tt. | Nav iekļauts | Priekšlikums tiks ņemts vērā organizējot pašvaldības darbu un veicot aktivitātes saistībā ar tūrisma attīstību, t.sk. novada vizuālo tēlu. |
| Vērtējot investīciju plānu radās jautājums vai VPVKAC ir nepieciešama rindu sistēma, kas izmaksātu 10 000 EUR? Vai tiešām ir tādas rindas, ka tauta nevar pašorientēties bez numuriņu paņemšanas? Par šo finansējumu varēja vienu bērnu laukumiņu izveidot. | Tiek ņemts vērā | Komentāri un ieteikumi tiks ņemti vērā, izslēdzot no rīcības plāna rīcības virziena 1.1. *Efektīva un komunikabla pārvalde* uzdevuma 1.1.2. *Nodrošināt kvalitatīvus pašvaldības pakalpojumu un dialogu ar sabiedrību*  pasākumu 1.1.2.4. *Publisko pakalpojumu sistēmas pilnveide un pakalpojumu pieejamības nodrošināšanā (VKAC darbības modernizācija, ieviesta rindu sistēma)* |
| Rīcības plāna punkts 2.3.2.5. Kas šeit plānots – vai tā ir meliorācijas sistēmas atjaunošana? | Nav iekļauts | Kā tas norādīts, konkrētā rīcība paredz lietus ūdens savākšanas sistēmas izbūvi un pārbūvi Lielvārdē. |
| **Iedzīvotāju** ierosinājumsveidot savādāku attīstības programmas vāku. | Daļēji iekļauts | Tiek uzlabots vāka bildes izvietojums. |
| Iedzīvotāji ierosina veidot labāku apgaismojumu pagastā, pamatojot, tā nepieciešamību konkrētos ielu posmos, objektos. Tāpat tiek minētas gājēju celiņu vajadzības, īpaši no centra līdz Beku līcim. | Nav iekļauts | Apgaismojuma nomaiņas un uzlabošanas pasākumi Lēdmanes pagastā plānoti 2019. gadā  Gājēju celiņš no centra līdz Beku līcim nav iekļauts un plānots Investīciju plānā tuvākos 3 gadus. |